recursal/SuperWikiNEXT-32B huggingface dataset:
Ο **Μπέντζαμιν Ισαάκ Ντίσκιν** (αγγλ.:*Benjamin Isaac Diskin*, γενν. στις 25 Αυγούστου του 1982) είναι Αμερικανός ηθοποιός φωνής, κινηματογράφου και τηλεόρασης.

Ο Μπέντζαμιν Ντίσκιν γεννήθηκε σε μια εβραϊκή οικογένεια. Το 1991, ο Μπέντζαμιν Ντίσκιν κέρδισε το Βραβείο Νεαρού Καλλιτέχνη «Εξαιρετικό Νεαρό Σύνολο Καστ σε Κινηματογράφο» για τον ρόλο του Σιλβέστερ στο Kindergarten Cop.
Το 1993, όταν ήταν περίπου 11 ετών, έδωσε τη φωνή του Junior Healy στη σειρά κινουμένων σχεδίων του Δικτύου ΗΠΑ Problem Child. Αργότερα εκφωνούσε χαρακτήρες κινουμένων σχεδίων, όπως ο Eugene στο Hey Arnold!, Numbuh 1 και Numbuh 2 στο Codename: Kids Next Door, Eddie Brock και Venom στο The Spectacular Spider-Man,Hahn στο Avatar: The Last Airbender,και M'Comm M'orzz / Ma'alefa'ak στο Young Justice. Από το 2018, έχει δώσει τη φωνή του στον Gonzo και τον Rizzo στην ανανεωμένη έκδοση του Muppet Babies.

Στα anime, οι αξιοσημείωτοι ρόλοι που έπαιξε περιλαμβάνουν τους Arashi Fuuma και Sai στο Naruto και Naruto: Shippuden αντίστοιχα, Kai Miyagusuku and Katao στο Blood+, Shoutmon και Cutemon στο Digimon Fusion, Joseph Joestar στο JoJo's Bizarre Adventure, Gurio Umino στη μεταγλώττιση του Viz Media στο Sailor Moon, Char Aznable στο Mobile Suit Gundam: The Origin, Death Gun στο Sword Art Online, Ban στο The Seven Deadly Sins, Satoru Fujinuma στο Erased, Knuckle Baine στο Hunter x Hunter και Jack στο Beastars. 

Έκανε τη φωνή του χαρακτήρα Stitch της Disney στις αγγλικές εκδόσεις του Stitch! και ο Stitch & Ai, παίρνοντας τη σκυτάλη από τον δημιουργό του χαρακτήρα και πρωταγωνιστή Chris Sanders. Το 2018, έκανε τη φωνή του Haida στην αγγλική μεταγλώττιση της πρωτότυπης σειράς Aggretsuko του Netflix.

Ο Diskin έχει επίσης εμφανιστεί ως ηθοποιός στα The Wonder Years, Mr. Saturday Night, Baby Boom και Just Like Dad.

Τον Ιούλιο του 2019, ο Diskin ήταν ένας από τους επίτιμους καλεσμένους στο ετήσιο συνέδριο Anthrocon furry στο Πίτσμπουργκ.

Εξωτερικοί σύνδεσμοι
--------------------

* Πολυμέσα σχετικά με το θέμα  Benjamin Diskin στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69174762
* LCCN: n2009081939
* ISNI: 0000 0000 0135 1364
* BNF: cb14574269h (data)
* MusicBrainz: 011d0d24-9129-46bc-8053-e1af34819355

 |

 |
Ο Αμμιανός Μαρκελλίνος καταγράφει ότι ο **Βαλεντίνος**, λατιν.: *Valentinus*, ήταν ένας από την Παννονία, τού οποίου ο κουνιάδος Μαξιμίνος (έπαρχος του πραιτωρίου) ήταν κοντά στον Αυτοκράτορα Βαλεντινιανό Α΄. Έχοντας διαπράξει κάποιο σοβαρό έγκλημα, μπόρεσε να μετατραπεί η ποινή του σε εξορία στη Βρετανία, όπου διέμενε την εποχή της Μεγάλης Συνωμοσίας. 

Ο Α. Μαρκελλίνος δεν καταγράφει ότι ο Βαλεντίνος συμμετείχε σε εκείνη τη βάρβαρη εξέγερση, αλλά ισχυρίζεται ότι άρχισε να σχεδιάζει μία νέα εξέγερση μετά την άφιξη τού κόμη Θεοδόσιου. Οργάνωσε άλλους εξόριστους και προσπάθησε να δωροδοκήσει τα τοπικά στρατεύματα για τον σκοπό του. Ανακαλύφθηκε, παραδόθηκε στον δούκα Δουλκίτιο για εκτέλεση, αλλά ο Α. Μαρκελλίνος σημειώνει ότι η έρευνα για τη συνωμοσία τού Βαλεντίνου ήταν πρόχειρη, μήπως προκαλέσει περισσότερη αναταραχή στην επαρχία.

Βιβλιογραφικές αναφορές
-----------------------
Μακέτα της Σκηνής του Μαρτυρίου, όπου διακρίνονται τα «Άγια» και πίσω από αυτά τα «Άγια των Αγίων»
Τα **Άγια των Αγίων** (εβρ. קֹדֶשׁ הַקֳּדָשִׁים, τιβερ. προφορά *Qṓḏeš HaQŏḏāšîm* ή απλούστερα הדְּבִיר = «Χα-Ντβιρ») είναι ο όρος με τον οποίο η Εβραϊκή Βίβλος αναφέρεται στο εσώτερο ιερό της Σκηνής του Μαρτυρίου, όπου εκδηλωνόταν η παρουσία του Θεού, σύμφωνα με την εβραϊκή παράδοση. Χωροθετείτο από 4 στύλους, που συγκρατούσαν το τμήμα της τέντας υπό το οποίο φυλασσόταν η Κιβωτός της Διαθήκης πάνω από το δάπεδο. Η Κιβωτός περιείχε τις Δέκα εντολές, που δόθηκαν από τον Θεό στον Μωυσή στο αναφερόμενο στη Βίβλο ως Όρος Σινάι. Αργότερα ο Σολομών κατασκεύασε τον Ναό στην Ιερουσαλήμ, όπου υποτίθεται ότι φυλασσόταν η Κιβωτός.

Οι Σταυροφόροι συνέδεσαν τα Άγια των Αγίων με το λεγόμενο «Φρέαρ των Ψυχών», το οποίο βρίσκεται κάτω από τον βράχο στο κέντρο του Θόλου του Βράχου.

Εβραϊκή ορολογία και μετάφραση
------------------------------

Αναπαράσταση Εβραίου Αρχιερέως μπροστά από τα Άγια των Αγίων. Εικονογράφηση χριστιανικής Βίβλου (Holman Bible, 1890).
Ο όρος «Άγια των Αγίων» είναι μεταφορά του εβραϊκού קֹדֶשׁ הַקֳּדָשִׁים (τιβερ. προφορά: *Καντός χα-Καντασίμ*) που εκφράζει υπερθετικό βαθμό για το επίθετο «άγιο». Αντίστοιχες εκφράσεις είναι οι «Σάββατο των Σαββάτων» (*`Εξοδ.* λα΄ 15), «Θεὸς τῶν θεῶν» (*Δευτ.* ι΄ 17), «ματαιότης ματαιοτήτων» (*Εκκλ.* α΄ 2), «Άσμα ασμάτων» (το ομώνυμο βιβλίο της Παλαιάς Διαθήκης), «βασιλεύς βασιλέων» (*`Εσδρ.* ζ΄ 12), κ.ά.. Η Βίβλος διακρίνει το κύριο όνομα «Άγια των Αγίων» από την απλή έκφραση προσθέτοντας το οριστικό άρθρο, δηλ. *Qṓḏeš HaQŏḏāšîm* είναι το συγκεκριμένο τμήμα της Σκηνής του Μαρτυρίου, ενώ *Qṓḏeš Qŏḏāšîm* είναι γενικώς κάτι το «αγιώτατον». Αυτό προσθέτει ένα επιπλέον επίπεδο υπερθετικότητας. Το μόνο αντίστοιχο παράδειγμα είναι η φράση «Θεὸς τῶν θεῶν» στο *Δευτερονόμιον*.

Δείτε επίσης
------------

* Ναός του Σολομώντα

Παραπομπές
----------

1. ↑  Ritmeyer, Kathleen (1 Ιανουαρίου 2006). *Secrets of Jerusalem's Temple Mount*. Biblical Archaeology Society. σελ. 104. ISBN 9781880317860.
Αριστερό μισό του ανάγλυφου από την Οπίζα στο Kλαρτζέτι, που υποτίθεται ότι απεικονίζει τον Ασότ Β΄ (τώρα εκτίθεται στο Μουσείο Τέχνης της Γεωργίας).
Ο **Ασότ Β΄**, γεωργιανά: აშოტ II Ashot II (απεβ. 25 Ιανουαρίου 954 ) από τον Οίκο των Βαγρατιδών-Ιβηρίας (μετέπειτα Γεωργίας) του κλάδου του Τάο-Κλαρτζέτι ήταν πρίγκιπας, με τον Βυζαντινό τίτλο του κουροπαλάτη.

Βιογραφία
---------

Ο Ασότ Β΄ ήταν ο δεύτερος γιος του Aδαρνάση Δ΄ βασιλιά της Ιβηρίας / Kάρτλι, και νεότερος αδελφός του Δαβίδ Β΄ (κυβ. 923–937). Ο Δαβίδ Β΄ διαδέχθηκε τον Αδαρνάση Α΄ ως τιτουλάριος βασιλιάς της Ιβηρίας, αλλά όχι ως *κουροπαλάτης*. Η τιμητική αυτή διάκριση παραχωρήθηκε από τον Βυζαντινό Αυτοκράτορα στον Ασώτ Β΄. Η αρχική ιδιοκτησία του Ασότ Β΄ ήταν το δουκάτο τού Κάτω Τάο, στο οποίο πρόσθεσε το Άνω Τάο που αποκτήθηκε μετά το τέλος τού συγγενή του Γεωργίου Β΄ του Τάο το 941. Ο Ασώτ Β΄ έλαβε επίσης από τον Αυτοκράτορα, περί το 952, την αρμενική περιοχή Φασιανή.  Χάρη στην κατοχή του τίτλου του *κουροπαλάτη*, ο Aσότ Β΄ συναγωνίστηκε την επιρροή και το κύρος τού μεγαλύτερου αδελφού του Δαβίδ Β΄ βασιλιά της Ιβηρίας. 

Κατά τη διάρκεια της θητείας του Aσότ Β΄, ο Γκιόργκι Μερχούλε συνέταξε τον Βίο του Αγίου *Γκριγκόλ Χαντζτέλι*. Ο Ασότ Β¨ υποστήριξε ενεργά την ανάπτυξη του μοναχισμού στο Tάο-Κλαρτζέτι και ανοικοδόμησε την κύρια εκκλησία του μοναστηριού στην Oπίζα. Ο Ασότ Β΄ απεβίωσε χωρίς απογόνους και τα εδάφη και οι τίτλοι του πέρασαν στον αδελφό του, βασιλιά Σουμπάτ Α΄.  Το 954, έτος του τέλους του Aσότ Β΄, που αναφέρεται από τον μεσαιωνικό χρονικογράφο Σουμπάτ Νταβίτις Ντζε, επιβεβαιώθηκε από μία Γεωργιανή επιγραφή, που βρέθηκε στο ιστορικό χωριό Mερενέσι στη σημερινή περιοχή Σενκάϋα στην Τουρκία το 2017. 

Σύμφωνα με τον ιστορικό τέχνης Βάχτανγκ Ντζομπάντζε, το ανάγλυφο από την Oπίζα που μεταφέρθηκε στη Γεωργία στο τέλος του Α' Παγκοσμίου Πολέμου και το οποίο εκτίθεται τώρα στο Κρατικό Μουσείο Καλών Τεχνών στην Τιφλίδα, δεν αποδίδει τον Aσότ Α΄ (απεβ. 830) και τον Βιβλικό βασιλιά Δαβίδ, όπως έχει υποτεθεί μερικές φορές, αλλά τους ανακαινιστές του μοναστηριού του 10ου αι. Aσότ Β΄ και Δαβίδ Β΄.

Βιβλιογραφικές αναφορές
-----------------------

1. 1 2  Tsikarishvili, Levan; Gozalishvili, Bebur; Koguashvili, Shalva; Imedashvili, Ana (2017). «აშოტ II კურაპალატის თაობაზე წარწერა ტაოში აღმოაჩინეს [An inscription about Ashot II Curopalates is found in Tao]». *Istoriani* **83**. .
2. 1 2  Toumanoff, Cyril (1967). *Studies in Christian Caucasian History*, pp. 493-493. Georgetown University Press.
3. ↑  Tavadze, Leri (2012). «კურაპალატის ტიტული ტაო-კლარჯეთის ბაგრატიონთა სამეფო სახლში [Title of kouropalates in Tao-Klarjeti Bagrationi royal house]» (στα Georgian). *Proceedings of the Institute of Georgian History* (Tbilisi: Meridian Publishers) **Special: To the Splendid Hermitage Places of Klarjeti**: 87–89. ISSN 1987-9970. .
Το **Ultra**
Music Festival**είναι ένα ετήσιο υπαίθριο φεστιβάλ ηλεκτρονικής**
μουσικής που λαμβάνει χώρα τον Μάρτιο στο Μαϊάμι στις Ηνωμένες Πολιτείες από το 1999. Το Ultra
Music Festival πραγματοποιείται στο κέντρο της πόλεις του Μαΐάμι στο *Bayfront*
Park*. Το 1999 όπου ήταν η πρώτη χρονιά του φεστιβάλ*
μέχρι και το 2006 ήταν μονοήμερο, από το 2007-2010 πραγματοποιήθηκε για δυο
μέρες, και το 2011-2012 γινόταν για τρεις μέρες. Το 2012 55.000 άτομα
παρακολουθούσαν το φεστιβάλ ανά ημέρα, όπου ήταν ρεκόρ για το φεστιβάλ. Το 2013
για πρώτη φορά στην ιστορία του φεστιβάλ, το Ultra Music Festival
πραγματοποιήθηκε για δύο συνεχόμενα Σαββατοκύριακα. Το 2014 το Ultra Music
Festival θα επιστρέψει στην προηγούμενη μορφή του, όπου θα πραγματοποιηθεί για
ένα Σαββατοκύριακο, από τις 28 Μαρτίου μέχρι την Κυριακή 30 Μαρτίου.
Ο **Όμιλος Assicurazioni Generali** είναι πολυεθνική ασφαλιστική εταιρία με έδρα την Τεργέστη της Ιταλίας και είναι ο τρίτος σε μέγεθος πάροχος υπηρεσιών ασφάλισης παγκοσμίως. Το 2010 ο Όμιλος Assicurazioni Generali ήταν με βάση τα έσοδά του ο δεύτερος ασφαλιστικός φορέας παγκοσμίως, πίσω από την AXA.

Η εταιρία είναι 57η στη λίστα εταιριών Fortune Global για το 2017 και ήταν 43η στην κατάταξη της MIT’s "Smartest Companies" για το 2015.Έχει παρουσία σε περισσότερες από 60 χώρες, με 450 εταιρείες και σχεδόν 78.000 υπαλλήλους.

Σήμα
----

Το αρχικό σήμα της εταιρίας ήταν ο δικέφαλος αετός των Αψβούργων, ο οποίος υιοθετήθηκε από την εταιρία το 1833. Το 1848 μαζί με την αλλαγή της ονομασίας έγινε και αλλαγή στο σήμα της Assicurazioni Generali με την υιοθέτηση του λιονταριού του Αγίου Μάρκου, συμβόλου για αιώνες της Δημοκρατίας της Βενετίας. Το λιοντάρι παραμένει έκτοτε το σήμα της εταιρίας, με κατά καιρούς μικρές διακοσμητικές μεταβολές.

Ιστορία
-------

Η Assicurazioni Generali ιδρύθηκε στις 26 Δεκεμβρίου 1831 στην Τεργέστη, το σπουδαιότερο λιμάνι της αυτοκρατορίας της Αυστροουγγαρίας ως Assicurazioni Generali Austro-Italiche και αναπτύχθηκε κυρίως στο χώρο της Ιταλίας και της Κεντρικής Ευρώπης. Λόγω πολιτικών εξελίξεων, το 1848 αφαίρεσε το Austro-Italiche από την ονομασία της και άλλαξε το σήμα της ώστε να δοθεί μεγαλύτερη έμφαση στον ιταλικό χαρακτήρα της.

Πλέον η Generali απλώνεται σε διάφορα πεδία δράσης στις χώρες της Ευρώπης και της Ασίας και δευτερευόντως στη Λατινική Αμερική. Στο παρελθόν οι εργασίες του ομίλου απλώνονταν επίσης στις Η.Π.Α. Στην Ιερουσαλήμ, το κτήριο που στέγασε το παράρτημα της εταιρίας στη Μέση Ανατολή από το 1935 ως το 1946 αποτελεί αξιοθέατο της πόλης.

Θυγατρικές της Assicurazioni Generali είναι οι Genertellife, Alleanza Assicurazioni, Generali Italia και Banca Generali.

Χορηγίες
--------

Ο Όμιλος Generali είναι χορηγός της εθνικής ομάδας βόλεϊ της Γαλλίας, της γαλλικής ομοσπονδίας βόλεϊ, της Ducati Corse  και διαφόρων μη κερδοσκοπικών οργανισμών, όπως η Εταιρία Προστασία Σπαστικών, οι Γιατροί Χωρίς Σύνορα, τα Παιδικά Χωριά SOS και το Χαμόγελο του Παιδιού. Επίσης διοργανώνει ποικίλες δράσεις όπως εθελοντικές αιμοδοσίες και ενέργειες σχετικές με την ανακύκλωση.

Το 2010 ο όμιλος εγκαινίασε πρόγραμμα για την ενεργή προώθηση της κουλτούρας της βιωσιμότητας στον αθλητικό χώρο.

Παραπομπές
----------

1. ↑  «Ο ΟΜΙΛΟΣ GENERALI». GENERALI HELLAS.
2. 1 2  «OUR LOGO OVER 180 YEARS». GENERALI GROUP.
3. ↑  «Συνεργασία Ducatti-Generali». SIGMA LIVE.
4. ↑  «Η Generali στηρίζει "Το Χαμόγελο του Παιδιού" κι ετοιμάζει μελομακάρονα για καλό σκοπό!». *hamogelo.gr*.
5. ↑  «GENERALI HELLAS». *ΕΤΑΙΡΙΚΗ ΚΟΙΝΩΝΙΚΗ ΕΥΘΥΝΗ*.
To **Unblack metal**, γνωστό και ως Holly Unblack metal, είναι υποείδος της black metal και δημιουργήθηκε στα μέσα τις δεκαετίας του '90. Η δημιουργία του είδους ξεκίνησε από την one-man μπάντα Horde του Jayson Sherlock [γνωστός με το ψευδώνυμο Anonymous και την συμμετοχή του σε πολλές Christian metal μπάντες] όπου μέσω της Nuclear Blast κυκλοφόρησε το άλμπουμ Hellig Usvart, το οποίο στα αγγλικά σημαίνει Holly unblack. Σκοπός του ήταν να προβάλει μία αρνητική αντίδραση στο σατανιστικό πνεύμα του black metal που άκμαζε την εποχή εκείνη.

Το συγκεκριμένο άλμπουμ περιείχε στιχουργική η οποία συμπεριλάμβανε σάτιρα απέναντι στο black metal και τον σατανισμό. Το είδος αυτό ακολουθήθηκε και από άλλες μπάντες όπως οι Antestor [όπου θεωρούν τους εαυτούς τους ως sorrow metal και όχι black], οι Crimson Moonlight και πολλές άλλες. Το unblack metal ,πέραν της στιχουργικής όπου καλύπτει θέματα όπως ο Χριστιανισμός, ο αντισατανανισμός, η χριστιανική απολογητική, ο πόλεμος κατά των ναρκωτικών, η αποκάλυψη και πολλά άλλα, δεν περιέχει καμία άλλη αξιοσημείωτη διαφορά με το κλασσικό black metal. Ακολουθεί εν ολίγοις όλα τα χαρακτηριστικά γνωρίσματα όπως γρήγορους και δυνατούς κιθαριστικούς ρυθμούς με πολύ παραμόρφωση, δίκασα τύμπανα με συχνή τεχνική blast-beat και με την χρήση μπάσου αλλά και τα τσιριχτά φωνητικά.

Πολλές φορές χρησιμοποιούνται όργανα όπως το πιάνο, το βιολί, η ακουστική κιθάρα και άλλα. Η μπάντα Antestor έχει δηλώσει πως ακολουθεί το black metal μόνο ως μουσικό είδος και όχι σαν ιδεολογία όπως άλλες μπάντες. Το συγκεκριμένο είδος αποτελεί fusion καθώς εμφανίζεται σε πολλά άλλα παρακλάδια της black metal όπως symphonic unblack metal, brutal unblack metal και άλλα. Μεγάλο ποσοστό unblackster μουσικών συνδέουν τον όρο unblack metal με τον εθνικισμό και την εθνική παράδοση της χώρας τους, όμως εθνικιστικό κίνημα υπάρχει και στην black metal (είτε είναι παγανιστική, είτε είναι σατανιστική ή αθεϊστική), οπότε η συγκεκριμένη κατηγοριοποίηση έχει επικριθεί από κάποιους ως ασαφής, ιδίως όταν θεωρούν ότι οι κοινές αξίες υπερισχύουν κάποιες φορές. Στις περισσότερες περιπτώσεις, είναι αναγκαίο να μελετηθεί αναλυτικά η συγκεκριμένη ιδεολογία της εκάστοτε μπάντας. Οι ιδεολογίες που πρεσβεύονται συνήθως είναι εξατομικευμένες διότι είναι νοηματικά πυκνές λόγο των φιλοσοφικών προσεγγίσεων που εκφράζονται μέσα από τους στίχους.
Η **Άγια Ιριζούκι** (Ιαπ. 入月 絢, *Aya Irizuki)*, (6 Ιουλίου 1983) είναι Ιαπωνίδα ηθοποιός και χορεύτρια Μπούτοχ.

Βιογραφία
---------

Γεννήθηκε το 1983 στην Καναγκάβα και ξεκίνησε από τα παιδικά της χρόνια μαθήματα στην τέχνη και το μπαλέτο. Το 2001, επισκέφθηκε το *Asbestos Studio*, όπου ο Τατσούμι Xιτζικάτα δημιούργησε τον ιαπωνικό χορό Μπούτοχ στη δεκαετία του 1960. Από το 2002 έως το 2006 σπούδασε στην σχολή καλών τεχνών του Πανεπιστημίου Τεχνών του Τόκυο (*Tokyo Geijutsu Daigaku*).

Το 2007 έπαιξε τον πρωταγωνιστικό ρόλο της Γιου στην ταινία  Άνθη κερασιάς – Hanami της Ντόρις Ντόρι, μαζί με τους Έλμαπ Βέππερ και την Χανελόρε Έλσνερ. Το 2008, χόρεψε σόλο στο *Ensemble Origin Japan* στο Carnegie Hall στη Νέα Υόρκη. Το 2013 εμφανίστηκε με τη σόλο παράσταση *Σαύρα Βασίλισσα* στο Βερολίνο. Με την υποστήριξη της *Yoshino Gypsum Art Foundation,* η Άγια Ιριζούκι από το 2014, μένει μόνιμα στη Γερμανία. Το 2016 έπαιξε στην ταινία Χ*αιρετισμούς από τη Φουκουσίμα* όπου ήταν πρωταγωνίστρια μαζί με τη Ρόζαλι Τομάς, Η ταινία είναι παραγωγής της Ντόρις Ντόρι.

Παραπομπές
----------

1. ↑  «http://www.muenchenticket.de/guide/tickets/d0xv/Swimming+Εις+Την+Lungs.html». Αρχειοθετήθηκε από το πρωτότυπο στις 22 Δεκεμβρίου 2015. Ανακτήθηκε στις 23 Σεπτεμβρίου 2017.  Εξωτερικός σύνδεσμος στο `|title=` (βοήθεια)

Εξωτερικοί σύνδεσμοι
--------------------

* Επίσημη ιστοσελίδα Aya Irizuki (Ιαπωνικά)(Αγγλικά)
* Άγια Ιριζούκι στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 107567453
* LCCN: no2009113378
* ISNI: 0000 0001 2032 3948
* GND: 1061359956
* SUDOC: 155556274
* BNF: cb16193627f (data)
* NKC: pna2011646977
* BNE: XX4899447

 |

 |
Τα ασφυξιογόνα αέρια είναι ουσίες σε αέρια κατάσταση, που προκαλούν ερεθισµό και προβλήματα δυσλειτουργίας στο αναπνευστικό σύστηµα. Τέτοια αέρια όπως το φωσγένιο και το χλώριο, χρησιμοποιήθηκαν ευρέως στον Πρώτο Παγκόσµιο Πόλεµο, χρησιµοποιούνται όμως ευρέως και στη βιομηχανία μέχρι σήμερα.

Συμπτώματα εισπνοής
-------------------

Η βραχεία έκθεση προκαλεί συνήθως ερεθισµό στα µάτια, τη µύτη και
το λαιµό. Η παρατεταµένη έκθεση µπορεί να προκαλέσει
καταστροφικά συµπτώµατα όπως οίδηµα λάρυγγα και ασφυξία, 
βρογχόσπασµο και οξεία αναπνευστική δυσχέρεια, πνευµονική βλάβη
και θάνατο. Τα σοβαρά αναπνευστικά προβλήµατα µπορεί να
αναπτυχθούν µέχρι και 48 ώρες µετά την έκθεση, ανάλογα µε τη διάρκειά της.

Αντιμετώπιση
------------

Αυτοί που εκτέθηκαν σε ασφυξιογόνα αέρια συνήθως
παραµένουν τουλάχιστον 24ώρες στο νοσοκοµείο σε απόλυτη
ξεκούραση και υπό παρακολούθηση για την εµφάνιση συµπτωµάτων
δυσκολίας στην αναπνοή. Σε κάποιες περιπτώσεις χορηγείται οξυγόνο.

Πρώτες βοήθειες
---------------

α)Το βασικό είναι η απομάκρυνση από τον χώρο της μόλυνσης. 
β)Στη συνέχεια πρέπει να απομακρυνθούν τα μολυσμένα ρούχα και άλλα αξεσουάρ, χωρίς το μολυσμένο εξωτερικό τους να έρθει σε επαφή με το δέρμα. Τα ρούχα και αξεσουάρ πρέπει να απομονωθούν σε ειδικές συσκευασίες.
γ)Πρέπει να γίνει απομάκρυνση των ιχνών των αερίων από τα μαλλιά και το δέρμα με σχολαστικό πλύσιμο.

Αντίδοτο
--------

Σε γενικές γραμμές δεν υπάρχει κάτι συγκεκριμένο, και είναι καλό οι παθόντες να επικοινωνούν με γιατρό και να μην πειραματίζονται σχετικά με τρόπους αντιμετώπισης.

Επικίνδυνα συμπτώματα
---------------------

Τα παρακάτω συμπτώματα θεωρούνται επικίνδυνα και πρέπει να αντιμετωπίζονται εγκαίρως από γιατρό.

* δυσκολία στην αναπνοή
* πόνος στο στήθος
* ενοχλήσεις στα µάτια
* ερεθισμός και πόνος στο δέρμα

Μακροχρόνιες επιπτώσεις στην υγεία
----------------------------------

Αυτές μπορούν να υπάρξουν μόνο μετά από σοβαρή έκθεση σε ασφυξιογόνα αέρια. Συνήθως περιλαμβάνουν µόνιµες
αναπνευστικές δυσκολίες και την τάση για εύκολη ανάπτυξη λοιμώξεων των πνευµόνων. Ασθενείς µε χρόνια προβλήµατα στο αναπνευστικό µπορεί
να είναι πιο ευαίσθητοι στις επιδράσεις των ασφυξιογόνων αερίων.
**Un uomo** είναι ένα μυθιστόρημα γραμμένο από την Οριάνα Φαλάτσι. Δημοσιεύτηκε στην Ιταλία το 1979 και έχει ως κεντρικό θέμα τη σχέση της Οριάνα Φαλάτσι με τον Αλέκο Παναγούλη. Ψευδοβιογραφία του νεαρού Έλληνα, το βιβλίο είναι γραμμένο με τη μορφή μυθιστορήματος, με αναφορές στη φλογερή, περίπλοκη και θυελλώδη σχέση της συγγραφέως με τον Παναγούλη, ο θάνατος του οποίου η Φαλάτσι δεν μπόρεσε ποτέ να αποδεχθεί ως ατύχημα.

Το βιβλίο μεταφράστηκε στα Ελληνικά από την Τασούλα Καραϊσκάκη και εκδόθηκε στην Αθήνα το 1981.

Παραπομπές
----------

1. ↑  Kornetis, Konstantinos (2007). Cocco, Emilio, επιμ. *Immaginare l’adriatico. Contributi alla riscoperta sociale di uno spazio di frontiera*. Milano: FrancoAngeli. σελ. 159.
2. ↑  «ΕΝΑΣ ΑΝΤΡΑΣ». *Βιβλιοπωλείο Πολιτεία*.
Ο ***Άδικος κόσμος*** είναι ελληνική ταινία του 2011 σε σκηνοθεσία Φίλιππου Τσίτου.  

Η ταινία κέρδισε το βραβείο καλύτερης ταινίας στα 3α Βραβεία Ελληνικής Ακαδημίας Κινηματογράφου, ενώ στο Διεθνές Φεστιβάλ Κινηματογράφου Σαν Σεμπαστιάν, όπου και έκανε παγκόσμια πρεμιέρα, ο Τσίτος κέρδισε το βραβείο καλύτερου σκηνοθέτη και ο Αντώνης Καφετζόπουλος το βραβείο καλύτερου ηθοποιού.  Επιλέχθηκε ως η ελληνική πρόταση για το βραβείο ξενόγλωσσης ταινίας στα 85α Βραβεία Όσκαρ, ωστόσο δεν συμπεριλήφθηκε στην τελική πεντάδα. Ο *Άδικος κόσμος* χαρακτηρίζεται από αναφορές στο κινηματογραφικό είδος του φιλμ νουάρ.

Πλοκή
-----

Ο Σωτήρης (Αντώνης Καφετζόπουλος) είναι ανακριτής. Μια μέρα, αποφασίζει να δώσει χάρη σε όλους τους φτωχούς που η ζωή τους έχει αντιμετωπίσει σκληρά. Με σκοπό να σώσει μια αθώα ψυχή, τελικά διαπράττει και ο ίδιος ένα έγκλημα. Η Δώρα (Θεοδώρα Τζήμου) μια όμορφη καθαρίστρια που ζει μια ασφυκτική ζωή προσπαθώντας να τα βγάλει πέρα, είναι η μοναδική μάρτυρας αυτού του εγκλήματος. Παρόλο που ανάμεσα στον Σωτήρη και τη Δώρα υπάρχει αμοιβαία έλξη, φαίνεται πως δεν είναι εύκολο να συνδυαστεί ο έρωτας με την ειλικρίνεια και τη δικαιοσύνη.

Διανομή
-------

* Αντώνης Καφετζόπουλος ως Σωτήρης
* Χρήστος Στέργιογλου ως Μηνάς
* Θεοδώρα Τζήμου ως Δώρα
* Μηνάς Χατζησάββας
* Μάκης Παπαδημητρίου ως Δημητρίου
* Γιώργος Σουξές ως επιθεωρητής
* Λάγια Γιούργου ως μία γυναίκα 40 ετών
* Μύρνα Τσάπα ως Γεωργία
* Σοφία Σεϊρλή ως Λένα

Δείτε επίσης
------------

* Ελληνικές ταινίες που υποβλήθηκαν για το Όσκαρ καλύτερης ξενόγλωσσης ταινίας

Παραπομπές
----------

1. ↑  Smith, Ian Hayden (2012). *International Film Guide 2012*. σελ. 127. ISBN 978-1908215017.
2. ↑  «2012 Hellenic Film Academy Awards - Nominees». *chinokino*. Ανακτήθηκε στις 5 Μαΐου 2012.
3. ↑  «Two Awards for Filippos Tsitos' *Unfair World* at the 59th San Sebastian Film Festival». *flix.gr*. Αρχειοθετήθηκε από το πρωτότυπο στις 7 Ιανουαρίου 2012. Ανακτήθηκε στις 5 Μαΐου 2012.
4. ↑  «Greece picks 'Unfair World' for Oscar race». *Variety*. Ανακτήθηκε στις 5 Σεπτεμβρίου 2012.
5. ↑  Πούπου, Άννα (2018). «Η περίπτωση του ελληνικού φιλμ νουάρ τη δεκαετία του 1960». *Journal of Modern Greek Studies*.
Η **Βιντίσα** (χίντι: विदिशा) είναι μια πόλη στην πολιτεία του Μάντια Πραντές της Ινδίας.

Η επαρχία δημιουργήθηκε ως "επαρχία Μπίλσα" το 1904 με την ένταξή των τεχσίλ της Βιντίσα (επίσης γνωστή ως Μπίλσα) και της Μπασόντα, αλλά όχι στην πολιτεία Μπασόντα, που τότε αποτελούσε μέρος της πολιτείας Γκουαλιόρ. Μετά την ανεξαρτησία της Ινδίας το 1947, η πρώην πριγκιπάτο του Γκουαλιόρ έγινε μέρος της πολιτείας Μάντια Μπάρατ, το οποίο ιδρύθηκε το 1948.

Βρίσκεται κοντά στην πολιτειακή πρωτεύουσα Μποπάλ. Η Βιντίσα ήταν η διοικητική έδρα του **Μπέλσα**, ή **Μπίλσα**, κατά τη διάρκεια της Μεσαιωνικής περιόδου.

Δημογραφία
----------

Σύμφωνα με την Ινδική απογραφή του 2011, η Βιντίσα είχε πληθυσμό 155.959 κατοίκων. Οι άνδρες αποτελούν το 53.21% του πληθυσμού και γυναίκες το 46.79%. Η Βιντίσα έχει κατά μέσο όρο ποσοστό αλφαβητισμού  86.88%, υψηλότερο από τον εθνικό μέσο όρο του 74.04%: Ο αλφαβητισμός ανδρών είναι 92.29%, και ο αλφαβητισμός γυναικών είναι 80.98%. Στη Βιντίσα, το 15% του πληθυσμού είναι κάτω των 6 ετών.

Παραπομπές
----------

1. ↑  «Census of India 2001: Data from the 2001 Census, including cities, villages and towns (Provisional)». Census Commission of India. Αρχειοθετήθηκε από το πρωτότυπο στις 16 Ιουνίου 2004. Ανακτήθηκε στις 1 Νοεμβρίου 2008.

Εξωτερικοί σύνδεσμοι
--------------------

* Πολυμέσα σχετικά με το θέμα  Vidisha στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123276647
* LCCN: n89260345
* GND: 4355106-3
* BNF: cb158453185 (data)

 |

 |
Η τεχνολογία **Ultra Wideband Technology** (**UWB**) υπάρχει από τη δεκαετία του 1980, αλλά έχει χρησιμοποιηθεί κυρίως από εφαρμογές βασισμένες σε ραντάρ. Εξ αιτίας των πρόσφατων βελτιώσεων στην υψηλής τεχνολογίας μεταπήδηση, το UWB γίνεται περισσότερο ελκυστικό στους καταναλωτές φθηνών εφαρμογών επικοινωνίας. Η εταιρία αρχιτεκτονικής εργαστηρίων εργάζεται σε μια χρηματοδοτούμενη έρευνα σε ένα έργο, σκοπός του οποίου είναι η περαιτέρω εξερεύνηση των δυνάμει προνομίων και μελλοντικές προκλήσεις για επέκταση της UWB τεχνολογίας σε υψηλόβαθμο τομέα επικοινωνιών. Αν και οι όροι του UWB δεν είναι πολύ περιγραφικοί βοηθάει να ξεχωρίσεις αυτή την τεχνολογία από τα πιο παραδοσιακά μικρής εμβέλειας συστήματα. 

Η UWB τεχνολογία μπορεί γενικά να οριστεί σαν μια οποιαδήποτε ασύρματη μεταβίβαση που καταλαμβάνει ένα μήκος κύματος με συχνότητα 1,5 GHz. Είναι μια νέα μορφή της ασύρματης τεχνολογίας που βασίζεται σε μεταβίβαση χαμηλής ισχύος και κωδικοποιημένες ωθήσεις σε περιβάλλον μικρής απόστασης. Ο παλμός μεταβίβασης εναλλάσσεται και τα παραδομένα κύματα χρησιμοποιούνται στην ασύρματη επικοινωνία. Αυτή η νέα τεχνολογία υποστηρίζει τη μεταβίβαση της ψηφιακής πληροφορίας όπως ένας δεσμός σήματος με πληροφορία μέσα σε ένα μεταφορέα.

UWB εφαρμογές
-------------

Η UWB τεχνολογία χρησιμοποιείται σε εμπορικές και βιομηχανικές εφαρμογές για τον καθορισμό αποστάσεων ανάμεσα σε αντικείμενα, στην ανίχνευση αντικειμένων και καταστάσεων δια μέσου οικοδομών, σε συστήματα ασφαλείας και σε ιατρικά συστήματα. Επίσης εφαρμόζεται σε τηλεοράσεις, στο internet, στους υπολογιστές, σε κανάλια εγγραφής και ραντάρ, σε ασύρματα τοπικά δίκτυα (WLAN) και φορητά ασύρματα τοπικά δίκτυα και σε μυστικές επικοινωνίες.

3 Τύποι UWB μηχανισμών
----------------------

* Εικονικά συστήματα που περιλαμβάνουν : Ground Penetrating Radars (GPRS), wall, through-wall, medical imaging και μηχανισμούς επιτήρησης.
* Συστήματα επικοινωνιών και αποστάσεων.
* Συστήματα ραντάρ για την κυκλοφορία των οχημάτων.
Το πρόσταγμα **Άγε…δη** ήταν ένα παλαιότερο, αυτό καθ΄ αυτό, ναυτικό κέλευσμα που δίνονταν αμέσως μετά το παράγγελμα της προσοχής στις περιπτώσεις εκείνες που ακολουθούσε εκτέλεση δυο ταυτόχρονων ενεργειών.

Συνηθίζονταν κυρίως κατά την έπαρση και υποστολή της σημαίας στα ιστιοφόρα πολεμικά πλοία που εκτελούνταν ταυτόχρονα και η σταύρωση των κεραιών των ιστίων τους (χειρισμός το πρώτο, κίνηση το δεύτερο). Οπότε και δίδονταν η εντολή «Προς έπαρση σημαίας και σταύρωση φωσώνων» - «προσοχή» - «Άγε ..δη». ή επίσης κατά τη δύση του Ηλίου «Προς υποστολή σημαίας και καθαίρεση φωσώνων» - «Προσοχή» - «Άγε..δη».

Σήμερα που δεν υφίστανται ιστιοφόρα το παράγγελμα αυτό έχει αντικατασταθεί με τα κελεύσματα «Προς έπαρση σημαίας» - «προσοχή» - «Αίρε», όπου μετά το πέρας δίνεται η εντολή «εξακολουθήσατε», ή κατά τη δύση του Ηλίου «Προς υποστολή σημαίας» - «Προσοχή» - «Υπόστειλον», και μετά πέρας «εξακολουθήσατε».
Μια άποψη της Μπρουμάνα, Λίβανος.
Η **Μπρουμάνα** (αραβικά: برمانا, αγγλικά: Brummana) είναι πόλη του Λιβάνου στη διοικητική περιοχή Μετν (Metn). Βρίσκεται ανατολικά της Βηρυτού, με εντυπωσιακή θέα προς τη λιβανική πρωτεύουσα και τη θάλασσα της Μεσογείου. Η πόλη είναι σημαντικό τουριστικό και παραθεριστικό κέντρο, κατά τους θερινούς ιδίως μήνες, με Άραβες κυρίως τουρίστες από το Κουβέιτ, τα Ηνωμένα Αραβικά Εμιράτα και τη Σαουδική Αραβία.

Ιστορία
-------

Η ονομασία «Μπρουμάνα» έχει αραμαϊκή προέλευση και πιθανολογείται ότι σημαίνει «Οίκος του Ραμάνα», θεού του ανέμου, της θύελλας και του κεραυνού. Η τοποθεσία που χτίστηκε η Μπρουμάνα, εθεωρείτο κατά την αρχαιότητα ότι ήταν η κατοικία του θεού, από όπου πήρε και το όνομά της «Beit Roumana», δηλαδή «Οίκος του Ρουμάνα». Το γράμμα «B» στην αρχή του ονόματος αναφέρεται, όπως στα περισσότερα χωριά του Λιβάνου, στη λέξη «Beit», που σημαίνει στα αραμαϊκά «Οίκος».

Δημογραφικά
-----------

Ένα από τα πιο ιδιαίτερα χαρακτηριστικά της λιβανικής κοινωνίας είναι η ποικίλη θρησκευτική σύστασή της. Η Μπρουμάνα, από το 17ο αιώνα και μετά, υπήρξε καταφύγιο για τις διωκόμενες χριστιανικές αιρέσεις. Σήμερα, οι Χριστιανοί και κυρίως οι Ελληνορθόδοξοι είναι η πολυπληθέστερη θρησκευτική ομάδα, που φτάνει το 85% του πληθυσμού της πόλης, με μια σημαντική εκπροσώπηση των Μαρωνιτών Χριστιανών και μια μειονότητα των Δρούζων. Ο πληθυσμός της πόλης ανέρχεται γύρω στις 60.000 κατά τους θερινούς μήνες, που πέφτει όμως στις 15.000 κατά τη διάρκεια του χειμώνα λόγω του κρύου και των συνεχών χιονοπτώσεων.

Αξιοθέατα
---------

Ένα από τα αξιοθέατα στην Μπρουμάνα είναι η πολύ παλιά Ελληνορθόδοξη Εκκλησία του Προφήτη Chaaya, η οποία χτίστηκε αρχικά ως φρούριο των Βυζαντινών πριν από 1.500 περίπου χρόνια και μετατράπηκε σε εκκλησία κατά τον 7ο μ.Χ. αιώνα. Σήμερα, η εκκλησία είναι μοιρασμένη σε δύο τμήματα, εξυπηρετώντας παράλληλα τις θρησκευτικές ανάγκες τόσο των Ελληνορθόδοξων όσο και των Μαρωνιτών Χριστιανών.

Στην Μπρουμάνα λειτουργεί και το φημισμένο εκπαιδευτικό ίδρυμα «Γυμνάσιο της Μπρουμάνα» (Brummana High School), που ιδρύθηκε το 1873 από τον Ελβετό ιεραπόστολο Θεόφιλο Βαλντμάγιερ (Theophilus Waldmeier, 1832 – 1915).

Πηγές
-----

* Ann Jousiffe: "Lebanon", p. 139, Lonely Planet Publications, 1st edition, February 1998.
* Wolfgang Gockel & Helga Bruns: "Syria – Lebanon", p. 176, Nelles Guide, 1st edition, 1998.
* Blair Kuntz: "Lebanon: An Insider’s Guide", pp. 163 – 164, Prana Publishers, Beirut, Lebanon, 2000.
* Office of the Minister of State for Administrative Reform (OMSAR): Conference on "The Modern Public Administration", Brummana, Lebanon, October 2001.

Εξωτερικοί σύνδεσμοι
--------------------

* Πολυμέσα σχετικά με το θέμα  Brummana στο Wikimedia Commons
Το **Άβε Μαρία** (Ave Maria) αποτελεί τίτλο που προέρχεται από τις δύο πρώτες λέξεις προσευχής των Καθολικών προς την Παναγία και που απαγγέλλεται στη λατινική γλώσσα. Ο ύμνος αυτός σε ελληνική μετάφραση έχει ως εξής:

Ave Maria in *Heures de Charles d'Angoulême*

| Λατινικοί στίχοι | Ελληνικοί στίχοι |
| --- | --- |
| Ave Maria, gratia plena, | Χαῖρε κεχαριτωμένη Μαρία, |
| Dominus tecum. | Ὁ Κύριος μετά Σου. |
| Benedicta tu in mulieribus, | Εὐλογημένη σὺ ἐν γυναξί, |
| et benedictus fructus ventris tui, Iesus. | καὶ εὐλογημένος ὁ καρπὸς τῆς κοιλίας σου, Ἰησοῦς. |
| Sancta Maria, Mater Dei, | Ἁγία Μαρία, Μῆτερ τοῦ Θεοῦ, |
| ora pro nobis peccatoribus | προσεύχου ὑπὲρ ἡμῶν τῶν ἁμαρτωλῶν |
| nunc et in hora mortis nostrae. | νῦν καὶ κατὰ τὴν ὥραν τοῦ θανάτου ἡμῶν. |
| Amen. | Ἀμήν. |

Καθίσταται εμφανές ότι το πρώτο μέρος της προσευχής προέρχεται αυτολεξεί από το Ευαγγέλιο του Λουκά που είναι ο χαιρετισμός του Αρχαγγέλου Γαβριήλ προς την Παρθένο Μαρία συμπληρούμενος από την αναφώνηση της Ελισάβετ.

Επίσης με τον τίτλο "Άβε Μαρία" τιτλοφορούνται στην Καθολική Εκκλησία και άλλοι ύμνοι ή προσευχές προς την Θεοτόκο.

Σημειώνεται πως οι λέξεις αυτές λόγω της συγκινησιακής φόρτισης προκαλεί ανέκαθεν τις ψυχές των Χριστιανών και επέδρασε βαθύτατα στη φαντασία πολλών καλλιτεχνών κυρίως της Δύσεως εκ των οποίων άλλοι μεν ζωγράφοι και άλλοι δε μουσουργοί τιτλοφόρησαν έργα τους με θέμα "Άβε Μαρία" που αποτελούν αθάνατα αριστουργήματα τέχνης.

Από τα πάμπολλα ζωγραφικά έργα εξέχουσα θέση έχουν οι ομώνυμοι πίνακες του Λεονάρντο ντα Βίντσι, του Ραφαήλ, του Μιχαήλ Άγγελου, του Τιτσιάνο, του Θεοτοκόπουλου και άλλων.

Ενώ από τις μουσικές συνθέσεις διακρίνονται του Σαρλ Γκουνώ, του Λουίτζι Κερουμπίνι και του Βέρντι. Το τραγούδι Ellens dritter Gesang του Φραντς Σούμπερτ τραγουδιέται συχνά με τους στίχους του Άβε Μαρία αντί για τους πρωτότυπους στίχους και έτσι συχνά αναφέρεται λανθασμένα ως Άβε Μαρία του Σούμπερτ.
Τα **Άδατα** ήταν πόλη της νότιας Καππαδοκίας, προς την πλευρά της Μεσοποταμίας, ώστε να αναφέρεται και ως πόλη της Μεσοποταμίας. Σύμφωνα με κάποιον χρησμό, η πόλη αυτή θα κυριευόταν μελλοντικά από έναν αυτοκράτορα που θα ονομαζόταν Κωνσταντίνος. Την εποχή που ο Βυζαντινός Αυτοκράτορας Βασίλειος Α΄ (βασίλευσε τα έτη 867-886) πολιορκούσε τα Άδατα, ώστε να τα πάρει από τους Άραβες, πληροφορήθηκε μια ημέρα τον παραπάνω χρησμό, οπότε έλυσε την πολιορκία και έφυγε. Ο χρησμός επαληθεύθηκε εβδομήντα χρόνια αργότερα, όταν την πόλη κατέλαβε ο Αυτοκράτορας Κωνσταντίνος Ζ΄ ο Πορφυρογέννητος (βασίλ. 913-959). Στη συνέχεια, δεδομένου ότι ήταν οχυρωμένη με καλό κάστρο, ο Νικηφόρος Φωκάς κατέστησε την πόλη πρωτεύουσα ομώνυμου μικρού συνοριακού θέματος (διοικητικής περιφέρειας).

Δείτε επίσης
------------

* Θέμα Αδατά

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2 (1968), σελίδα 45
Ως **ασφυξία** χαρακτηρίζεται γενικά κατάσταση στην οποία ο άνθρωπος δεν μπορεί να αναπνεύσει, η οποία ορισμένες φορές οδηγεί ακόμη και στον θάνατο. Σχετίζεται με την έλλειψη οξυγόνου και την υπερκαπνία.

Λειτουργική σχέση
-----------------

Η ασφυξία μπορεί να οφείλεται σε καρδιαγγειακή ανεπάρκεια, παράλυση του αναπνευστικού συστήματος ή από παρεμποδισμένο αεραγωγό. Η έλλειψη διεργασιών ανταλλαγής αερίων οδηγεί σε πτώση των επιπέδων οξυγόνου πάνω στο αίμα (η οποία ονομάζεται υποξαιμία) και έτσι σε μείωση της μερικής πίεσης του οξυγόνου στο αρτηριακό αίμα και τον ιστό (υποξία). Επιπλέον, διοχετεύεται περισσότερο διοξείδιο του άνθρακα στους ιστούς και το αίμα (υπερκαπνία), το οποίο ονομάζεται αναισθησία με διοξείδιο του άνθρακα και οδηγεί σε εξασθένιση της συνείδησης και κώμα εάν η κατάσταση δεν εξομαλυνθεί έγκαιρα.

Ασφυξία σε έμβρυα και γεννήσεις
-------------------------------

*Η εμβρυϊκή* ή *ενδομήτρια ασφυξία* οφείλεται σε ανεπαρκή παροχής οξυγόνου μέσω της ομφαλικής φλέβας προς το έμβρυο, για παράδειγμα στην περίπτωση ανεπάρκειας του πλακούντα ή της πρόπτωσης του ομφάλιου λώρου.

Ασφυξία μπορεί να προκύψει και σε νεογέννητα. Ανάλογα με τη διάρκεια και την ένταση της διακρίνεται στους τύπους *Asphyxia livida* και *Asphyxia pallida*. Η μεταγεννητική *ασφυξία* είναι επεισόδιο επιληπτικής κρίσης στο νεογέννητο, το οποίο συμβαίνει ειδικά σε βρέφη που έχουν γεννηθεί πρόωρα και έχουν ανεπαρκή ωρίμανση των πνευμόνων .

Τραυματική ασφυξία
------------------

*Η τραυματική ασφυξία,* γνωστή και ως *σύνδρομο Πέρτες* είναι τύπος τραυματισμού με υψηλό ποσοστό θνησιμότητας, ο οποίος προκαλείται από μια ξαφνική, σοβαρή συμπίεση του θώρακα - για παράδειγμα λόγω διαρροής. Η πίεση ωθεί το αίμα από το στήθος στο κεφάλι και το λαιμό. Αυτή η ασφυξία έχει επιπτώσεις όπως: ζημιά στα μάτια, οπτικές διαταραχές που φτάνουν μέχρι και τη τύφλωση, εγκεφαλική αιμορραγία ή εγκεφαλικό οίδημα. Ο αντίκτυπος του συνδρόμου Πέρτες μπορεί να οδηγήσει σε παρόμοια προβλήματα στο μέλλον.

Η ασφυξία μπορεί να θεωρηθεί ως κατάσταση έκτακτης ανάγκης, κάτι που απαιτεί την άμεση προσπάθεια ανάνηψης του ασθενούς.

Βιβλιογραφία (γερμανόφωνη)
--------------------------

* Roche Lexikon Medizin, 5. Auflage; Elsevier GmbH, Urban & Fischer Verlag; München/Jena 2003; ISBN 3-437-15072-3
* Susanne Stiller: *Entstehung und Wandel der Diagnose „Geburtsasphyxie",* Universität, Freiburg im Breisgau 2016, DNB 1119717302 (Online-Dissertation Albert-Ludwigs-Universität Freiburg 2016, 216 Seiten, Akademische Betreuer: Heinrich Prömpeler, Korreferent: Hans Fuchs, Volltext online PDF, kostenfrei, 216 Seiten, 2,07 MB).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85008718
* BNF: cb122443112 (data)
* NDL: 00576583
* NKC: ph811643

 |

 |
Ο **Μπρους Βίνσεντ Ράουνερ** (αγγλικά: *Bruce Vincent Rauner*, 18 Φεβρουαρίου 1956), είναι Αμερικανός επιχειρηματίας, φιλάνθρωπος και πολιτικός, που υπηρέτησε ως 42ος Κυβερνήτης του Ιλινόι από το 2015 έως το 2019. Είναι μέλος του Ρεπουμπλικανικού Κόμματος.

Πριν ασχοληθεί με την πολιτική, ήταν πρόεδρος και διευθύνων σύμβουλος (CEO) της επενδυτικής εταιρείας "R8 Capital Partners LLC", καθώς και ιδρυτής και πρόεδρος της ιδιωτικής εταιρείας μετοχών "GTCR" με έδρα το Σικάγο. Η προσωπική του περιουσία, ξεπερνάει τα 550 εκατομμύρια δολάρια.

Ο Ράουνερ, αφού κέρδισε το χρίσμα του Ρεπουμπλικανικού Κόμματος, στις Κυβερνητικές εκλογές του 2014 στο Ιλινόι, κατάφερε να νικήσει τον εν ενεργεία Δημοκρατικό Κυβερνήτη Πατ Κουίν, με ποσοστό 50.3% έναντι 46.3% των ψήφων. Στις Κυβερνητικές εκλογές του 2018 στο Ιλινόι, ηττήθηκε από τον Δημοκρατικό υποψήφιο και επιχειρηματία Τζέι Ρόμπερτ Πρίτσκερ, με ποσοστό 38.8% έναντι 54.5% του Πρίτσκερ.

Θεωρείται μετριοπαθής-φιλελεύθερος (κεντρώος) Ρεπουμπλικανός, και είναι κοινωνικά φιλελεύθερος και οικονομικά συντηρητικός.

Βιογραφία
---------

Ο Ράουνερ, γεννήθηκε τον Φεβρουάριο του 1956 και μεγάλωσε στο Σικάγο του Ιλινόι των ΗΠΑ, από τον Βίνσεντ Ράουνερ και την Άνν Έρικσον. Αφού αποφοίτησε το Λύκειο το 1974, σπούδασε Οικονομικά στο Κολλέγιο Ντάρτμουθ στο Νιου Χάμσαϊρ, λαμβάνοντας πτυχίο (BA) με διάκριση το 1978. Στη συνέχεια, πραγματοποίησε μεταπτυχιακές σπουδές στη Διοίκηση Επιχειρήσεων στο Πανεπιστήμιο Χάρβαρντ, λαμβάνοντας μεταπτυχιακό δίπλωμα (MBA) το 1981.

Ύστερα από την εκλογική ήττα το 2018, ο Ράουνερ, μετακόμισε στην Φλόριντα.

Παραπομπές
----------

1. ↑  «Bruce Rauner». *National Governors Association*. Ανακτήθηκε στις 14 Νοεμβρίου 2021.
2. ↑  Lee, Rebecca (7 Φεβρουαρίου 2018). «Bruce Rauner Net Worth: 5 Fast Facts You Need to Know». *Heavy.com* (στα Αγγλικά). Ανακτήθηκε στις 14 Νοεμβρίου 2021.
3. ↑  «Bruce Rauner». *Ballotpedia* (στα Αγγλικά). Ανακτήθηκε στις 14 Νοεμβρίου 2021.
4. ↑  Coen, Mike Riopell, Stacy St Clair, Jeff. «Democrat J.B. Pritzker topples first-term Republican Gov. Bruce Rauner in Illinois governor race». *chicagotribune.com*. Ανακτήθηκε στις 14 Νοεμβρίου 2021.
5. ↑  «Why GOP Illinois governor Bruce Rauner may be the most endangered governor in the nation» (στα αγγλικά). *Washington Post*. ISSN 0190-8286.. Ανακτήθηκε στις 2021-11-14.
6. ↑  «Bruce Rauner (MBA '81) Endows New Professorship - Alumni - Harvard Business School». *www.alumni.hbs.edu*. Ανακτήθηκε στις 14 Νοεμβρίου 2021.
7. ↑  Brown, Mark (25 Αυγούστου 2020). «In latest Turnaround Agenda, Rauner shifts his political activity to Florida – and the voting machine». *Chicago Sun-Times* (στα Αγγλικά). Ανακτήθηκε στις 14 Νοεμβρίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2362151002103930280006
* GND: 1190135590

 |

 |
Ο **Ναπολέων Λουδοβίκος** (γαλλ. *Napoléon-Louis Bonaparte*, 11 Οκτωβρίου 1804 - 17 Μαρτίου 1831) από τον Οίκο του Βοναπάρτη ήταν, ως ***Λουδοβίκος Β΄***, βασιλιάς της Ολλανδίας (1 Ιουλίου 1810 - 13 Ιουλίου 1810) και δούκας του Μπεργκ (1809-1813).

Βιογραφία
---------

Ήταν ο πρωτότοκος γιος του Λουδοβίκου Α΄ της Ολλανδίας και της Ορτάνς, κόρης του Αλεξάντρ, Υποκόμη του Μπωαρναί, στρατηγού της Επανάστασης, και της Ιωσηφίνας ντε Λα Παζρί (η οποία έπειτα παντρεύτηκε τον Ναπολέοντα Α΄). 

Ταυτόχρονα ο Λουδοβίκος Α΄ ήταν μικρότερος αδελφός του Ναπολέοντα Α΄ της Γαλλίας. Ο Ναπολέων Λουδοβίκος είχε μικρότερο αδελφό τον Ναπολέοντα Γ΄.

Από το 1807, που απεβίωσε ο μεγαλύτερος αδελφός του πέντε ετών, έγινε διάδοχος της Ολλανδίας. Ο θείος του Ναπολέων Α΄ τον έκανε *δούκα του Μπεργκ* (1809-1813). Στις 1 Ιουλίου 1810 ο πατέρας του παραιτήθηκε και ο 6ετής Ναπολέων Λουδοβίκος έγινε βασιλιάς της Ολλανδίας, ως την εισβολή του γαλλικού στρατού 12 ημέρες μετά. 

Μετά τη μάχη του Βατερλώ ο Ναπολέων Α΄ εκτοπίστηκε και επέστρεψαν οι Βουρβόνοι. Ο Ναπολέων Λουδοβίκος διέφυγε εξόριστος με τη σύζυγό του. Εγκαταστάθηκε στην Ιταλία μαζί με τον μικρότερο αδελφό του. Εκεί υποστήριξαν φιλελεύθερη πολιτική και συμμετείχαν στην οργάνωση των Καρμπονάρων, που αγωνιζόταν για τον εκτοπισμό της Αυστρίας από τη βόρεια Ιταλία. Όμως τα αυστριακά και παπικά στρατεύματα κατέστειλαν την επαναστατική δραστηριότητα και το 1831, καθώς διέφευγε από την Ιταλία, απεβίωσε από ιλαρά στο Φορλί. Τάφηκε στο Σαιν-Λε-Λα-Φορέ της Ιλ-ντε-Φρανς. 

Αργότερα, το 1852 ο αδελφός του αποκατέστησε την αυτοκρατορία ως *Ναπολέων Γ΄*.

Οικογένεια
----------

Νυμφεύτηκε την εξαδέλφη του Καρλόττα Βοναπάρτη, κόρη του Ιωσήφ Βοναπάρτη, Βασιλιά της Νάπολης-Σικελίας και μετά της Ισπανίας, πρωτότοκου αδελφού του πατέρα του.

Αναφορές σε Πηγές
-----------------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  (Αγγλικά) *SNAC*. w68x7dsj. Ανακτήθηκε στις 9  Οκτωβρίου 2017.
3. 1 2  (Αγγλικά) *Find A Grave*. 22960. Ανακτήθηκε στις 9  Οκτωβρίου 2017.
4. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 11  Μαΐου 2020.
5. ↑  p11242.htm#i112419. Ανακτήθηκε στις 7  Αυγούστου 2020.
6. ↑  Foissy, M. (1830). *La famille Bonaparte depuis 1264* (στα French). Paris: Vergne. σελ. 101. CS1 maint: Μη αναγνωρίσιμη γλώσσα (link)
7. ↑  Bresler 1999, σελίδες 94–95

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 47544420
* LCCN: nb2012016720
* ISNI: 0000 0000 2139 2788
* GND: 117618071
* SUDOC: 145587304
* BNF: cb15771729d (data)
* BPN: 16295753
* ICCU: SBNV086370

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Napoléon Louis Bonaparte  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **`write`** μπορεί να αντιστοιχεί σε διάφορες εντολές του Unix. Όλες οι γνωστές εκδόσεις της `write` χρησιμοποιούνται για να γράφονται μηνύματα προς κάποιον άλλο χρήστη, με την πιο δημοφιλή από αυτές να στέλνει το μήνυμα κατευθείαν στο TTY του άλλου χρήστη.

Χρήση
-----

Η σωστή σύνταξη της εντολής `write` είναι:

```
write *χρήστης* [*tty*]
*μήνυμα*
```

Η διαδικασία της συγγραφής του μηνύματος λήγει με την αποστολή του EOF, η οποία γίνεται με την πληκτρολόγηση του Ctrl+D. Το όρισμα *tty* είναι απαραίτητο μόνο αν ο χρήστης έχει εισέλθει σε παραπάνω από ένα τερματικά.

Παράδειγμα
----------

Μια συνομιλία μεταξύ δύο χρηστών στο ίδιο μηχάνημα:

```
11:19 AM# write root pts/7
test
```

Το παραπάνω εμφανίζει το εξής στον χρήστη στην κονσόλα αυτή:

```
Message from root@punch on pts/8 at 11:19 ...
test
```

Ιστορία
-------

Μια έκδοση της εντολής write εμφανίστηκε στην πρώτη έκδοση (First Edition) του λειτουργικού συστήματος Research Unix. Μια άλλη έκδοση της `write` γράφει ένα μήνυμα σε έναν χρήστη σε ένα Δίκτυο Windows, χρησιμοποιώντας το πρωτόκολλο SMB.

Το Programmer's Workbench UNIX περιείχε το πρόγραμμα wall που έγραφε ένα μήνυμα σε όλους τους χρήστες με τον ίδιο τρόπο.

Δείτε επίσης
------------

* Κατάλογος βοηθημάτων του Unix

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προγράμματα γραμμής εντολών και ενσωματωμένα του Unix και (άλλα) |
| --- |
|  |
| Σύστημα αρχείων | 
* cat
* cd
* chmod
* chown
* chgrp
* cksum
* cmp
* cp
* du
* df
* file
* fsck
* fuser
* ln
* ls
* lsattr
* lsof
* mkdir
* mount
* mv
* pwd
* rm
* rmdir
* split
* touch
 |
|  |
| Διεργασίες | 
* at
* bg
* chroot

cron
exit
fg
kill
killall
nice
pgrep
pidof
pkill
ps
pstree
sleep
time
top
wait
watch |
|  |
| Περιβάλλον χρήστη | 
* env
* finger
* id
* logname
* mesg
* passwd
* su
* sudo
* uname
* uptime
* w
* wall
* who
* whoami
* write
 |
|  |
| Επεξεργασία κειμένου | 
* awk
* comm
* cut
* ed
* ex
* fmt
* head
* iconv
* join
* less
* more
* paste
* sed
* sort
* tac
* tail
* tr
* uniq
* wc
* xargs
 |
|  |
| Προγραμματισμός Κελύφους | 
* .
* alias
* basename
* dirname
* echo
* expr
* false
* printf
* test
* true
* unset
 |
|  |
| Δικτύωση | 
* inetd
* netstat
* nslookup
* ping
* rlogin
* nc
* traceroute
 |
|  |
| Αναζήτηση | 
* find
* grep
* strings
 |
|  |
| Διάφορα | 
* apropos
* bc
* cal
* clear
* date
* dd
* lp
* man
* nl
* size
* tee
* yes
 |
|  |
| 
Κατηγορία **Κατηγορία** |

 |
Άποψη του κάστρου
**Ναρικάλα** (**Narikala**) είναι αρχαίο κάστρο κτισμένο σε λόφο στα περίχωρα της Τιφλίδας, πρωτεύουσας της Γεωργίας, με θέα στον ποταμό Mtkvari. Βρίσκεται δίπλα στα λουτρά της πόλης και το βοτανικό κήπο, ενώ στο ψηλότερο σημείο του υπάρχει η ανακαινισμένη εκκλησία του Αγίου Νικολάου. Το κάστρο κατασκευάστηκε τον 4ο μ.Χ. αιώνα, επί Περσικής περιόδου κατοχής και αρχικά ονομάστηκε "Shuris-tsikhe". Αργότερα επεκτάθηκε, ενώ οι Μογγόλοι του έδωσαν το όνομα "Narin Qala" ("Μικρό Φρούριο"). Το μνημείο υπέστη σημαντική καταστροφή το έτος 1827, έπειτα από σεισμό.

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. ↑  Lonely Planet: Narikala Fortress
Συντεταγμένες: 43°37′48.000″N 19°9′33.012″E﻿ / ﻿43.63000000°N 19.15917000°E﻿ / 43.63000000; 19.15917000

Η **Βουτσέβιτσα** (σερβικά κυριλλικά: *Вучевица*, σερβικά λατινικά: *Vučevica*) είναι βουνό στα ανατολικά της Βοσνίας και Ερζεγοβίνης, με υψόμετρο 1.491 μέτρων. Αποτελεί τμήμα των Δειναρικών Άλπεων.

Το όρος Βουτσέβιτσα αποτελεί τμήμα της οροσειράς του Κόβατς, εντός του ορεινού όγκου των Στάρι Βλαχ και Ράσκα-Σάντζακ.

Δείτε επίσης
------------

* Κατάλογος βουνών της Βοσνίας και Ερζεγοβίνης

Παραπομπές
----------

1. 1 2  (Αγγλικά) «Dinaric Alps». *www.summitpost.org*. Ανακτήθηκε στις 24 Μαρτίου 2009.
2. 1 2  (Αγγλικά) «Vucevica, Boznia and Herzegovina». *www.traveljournals.net*. Ανακτήθηκε στις 23 Μαρτίου 2009. [*νεκρός σύνδεσμος*]

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Βοσνία και Ερζεγοβίνη
 |

 |
Ο **Άνυτος** ήταν τροφός της Δέσποινας, κόρης της Δήμητρας.

Σύμφωνα με τον Παυσανία, ήταν ένας από τους Τιτάνες. Ο Άνυτος τιμήθηκε στο ναό αφιερωμένο στην Δέσποινα κοντά στο Αρκαδικό λόφο στην Λυκόσουρα με ανδριάντα που βρισκόταν εκεί στην ομάδα των αγαλμάτων του Δαμοφώντα. Το πρωτότυπο αυτού του αγάλματος βρίσκεται τώρα στο Εθνικό Αρχαιολογικό Μουσείο στην Αθήνα, ενώ εκμαγεία του στο Μουσείο Λυκοσούρας.

Δεδομένου ότι η Περσεφόνη, που αντιστοιχεί από πολλές απόψεις στη Δέσποινα, ανατράφηκε από τον Κουρέτη και ο Παυσανίας αναφέρει επίσης τον Κουρέτη στο σχετικό σημείο και ο Άνυτος που στέκεται δίπλα στη Δέσποινα στο ιερό της Δήμητρας και της Δέσποινας κοντά στη Λυκοσούρα απεικονίζεται ως άντρας στην πανοπλία, εικονογραφικά περισσότερο από ένα Κουρήτη θεωρήθηκε ότι ο Άνυτος ήταν ένας από τους Κουρήτες.

Πηγές
-----

* Παυσανίας, *περιγραφή της Ελλάδας* 8,37,5.

Βιβλιογραφία
------------

* Konrad Wernicke: Anytos 1. In: Paulys Realencyclopädie der classischen Altertumswissenschaft (RE). Band I,2, Stuttgart 1894, Sp. 2655.

Εξωτερικοί σύνδεσμοι
--------------------

* Ο Άνδτος στο Theoi Project
Ο **Βίος Ιησού-Ακάθιστος Ύμνος-Δευτέρα Παρουσία** είναι μεταβυζαντινή εικόνα και εκτίθεται στο Μουσείο Μπενάκη

Περιγραφή
---------

Η εικόνα με θέμα **Βίος Ιησού-Ακάθιστος Ύμνος-Δευτέρα Παρουσία** είναι πολυσύνθετη και περιλαμβάνει διάφορα εικονογραφικά θέματα. Συγκεκριμένα τα : εντός τεσσάρων συγκεντρωτικών κύκλων του πάνω μέρους της εικόνας παρίστανται : Η δημιουργία του κόσμου,η δημιουργία του Αδάμ και της Εύας, το αμάρτημα των πρωτοπλάστων και η εξωση αυτών από τον Παράδεισο, σκηνές από την Παλαιά Διαθήκη, σκηνές από τον βίο της Θεοτόκου και του Ιησού, τα Πάθη του Χριστού,οι 24 οίκοι του Ακάθιστου ύμνου ο τελευταίος των οποίων παρίσταται στο κέντρο, με την εικόνα της Θεοτόκου πάνω σε θρόνο βρεφοκρατούσα. Στο κάτω μέρος του πίνακα εικονίζεται η Δευτέρα Παρουσία σε πολυπρόωσπη σύνθεση. Στο πάνω μέρος της εικόνας πάνω σε ταινία την οποια κρατούν δύο Άγγελοι υπάρχει η εξής επιγραφή: 
*ΕΔΕΙ Χ(ριστ)Ε ΘΗΝΑΙ ΤΟ ΑΓΑΘΟΝ ΩΣ ΑΚΡΟΝ ΚΑΙ ΕΚ ΜΗ ΟΝΤΩΝ ΤΑ ΠΑΝΤΑ ΠΡΟΑΧΘΗΝΑΙ ΜΕΤΑ ΔΕ ΤΑΥΤΑ ΕΠΙ ΤΗΝ ΓΗΝ ΟΦΘΗΝΑΙ ΣΤ(αυ)ΡΟΝ ΟΝΤΩΣ ΚΑΙ ΘΑΝΑΤΟΝ ΥΠΟΜΕΙΝΑΙ ΚΑΙ ΤΡΙΗΜΕΡΟΝ/ΕΚ ΝΕΚΡΩΝ ΑΝΑΣΤΗΝΑΙ ΤΩΝ ΕΚΑΣΤΟΝ ΤΕ ΕΡΓΩΝ ΑΝΤΑΠΟΔΟΥΝΑΙ ΠΟΙΝΗΝ Η ΣΤΕΦΟΣ Θ(εο)Σ ΒΡΩΤΟΙΣΙ ΤΟΤΕ ΟΥ ΤΗΣ ΔΕΞΙΑΣ ΜΕΡΙΔΟΣ ΠΑΡΑΣΤΗΣΗ*.Κάτω στο μέσο η υπογραφή: *ΚΟΠΟΣ Κ(αι) ΣΠΟΥΔΗ ΘΕΟΔΟΡΟΥ ΠΟΥΛΑΚΗ ΕΚ ΚΥΔΩΝΙΑΣ ΤΗΣ ΠΕΡΙΦΗΜΟΥ ΝΗΣΟΥ ΚΡΗΤΗΣ*.

Οι διαστάσεις του έργου είναι 0,91Χ 0,64 και είναι έργο του Θεόδωρου Πουλάκη τέλη 17ου αι.

Παραπομπές
----------

1. ↑  Ανδρέας Ξυγγόπουλος, Κατάλογος Εικόνων Μουσείου Μπενάκη, Εν Αθήναις 1936, σελ.53
2. ↑  Ανδρέας Ξυγγόπουλος, Κατάλογος Εικόνων Μουσείου Μπενάκη, Εν Αθήναις 1936, σελ.55

Πηγές
-----

* Ανδρέας Ξυγγόπουλος, Κατάλογος Εικόνων Μουσείου Μπενάκη, Εν Αθήναις 1936
Ο **Μπρους Τσαρλς Χήζεν**. ή **Χέιζεν**, (Bruce Charles Heezen) (1924 - 1977) ήταν Αμερικανός γεωλόγος, ωκεανογράφος, καθηγητής του Πανεπιστημίου Κολούμπια.

Με τις ωκεανογραφικές μελέτες του επί των ωκεάνιων λεκανών και ειδικότερα των μεσοωκεάνιων ράχεων του Ατλαντικού έδωσε πολλά γεωλογικά χαρακτηριστικά επί των οποίων βασίστηκε η θεωρία των τεκτονικών πλακών που αποτελεί σήμερα το δόγμα των Γεωεπιστημών.

Βιογραφία
---------

Γεννήθηκε στο Βίντον της Αϊόβας στις 11 Απριλίου (1924). Σπούδασε γεωλογία στο Πανεπιστήμιο της Αϊόβα και το 1957 έλαβε το διδακτορικό του από το Πανεπιστήμιο Κολούμπια. Εκεί συνεργάστηκε με την ωκεανογράφο χαρτογράφο Μαίρυ Θαρπ στη χαρτογράφηση της Μεσω-Ατλαντικής υφαλορράχης (Mid-Atlantic Ridge) κατά τη διάρκεια της δεκαετίας του 1950. Με τις λεπτομερείς μελέτες του ανακάλυψε τη μεσοατλαντική ρηξιγενή κοιλάδα, γεγονός που τον έκανε να εγκαταλείψει την παλαιότερη θεωρία της δημιουργίας των Ηπείρων και να συγγράψει πολλές μελέτες βασιζόμενες στη θεωρία των τεκτονικών πλακών.

Ο Μπρους Τσάρλς Χήζεν πέθανε "εν πλω" στις 21 Ιουνίου του 1977 κατά τη διάρκεια έρευνας της ωκεάνιας λεκάνης του Ατλαντικού κοντά στην Ισλανδία επιβαίνοντας του ερευνητικού υποβρυχίου NR-1. Το όνομά του δόθηκε, τιμής ένεκεν, το 1999 στο αμερικανικό ερευνητικό ωκεανογραφικό πλοίο USNS Bruce C. Heezen.

Παραπομπές
----------

1. 1 2  (Αγγλικά) *SNAC*. w6k07787. Ανακτήθηκε στις 9  Οκτωβρίου 2017.

Πηγές
-----

* "*Εγκυκλοπαίδεια Πάπυρος Larousse Britannica*" τ.57ος, σ.43
* "*Εγκυκλοπαίδεια Πάπυρος Larousse Britannica*" τ.61ος, σ.93

Εξωτερικοί σύνδεσμοι
--------------------

* Πολυμέσα σχετικά με το θέμα  Bruce C. Heezen στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16014349
* LCCN: n50027405
* ISNI: 0000 0001 1599 8115
* GND: 1089097050
* SUDOC: 069103232
* BIBSYS: 90248844
* NLA: 35184114
* NKC: ola364083

 |

 |